
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1993 

31 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση Προέδρου του Οργανισμού Επιμόρφω¬ 
σης Εκπαιδευτικών. 1 

Αποζημίωση μελών Δ.Σ. του Οργανισμού Επιμόρφω¬ 
σης Εκπαιδευτικών. 2 

Πρόσληψη και αποζημίωση μεταπτυχιακών φοιτητών 

στο Πανεπιστήμιο Θεσσαλονίκης. 3 

Ανάκληση απόφασης συγχώνευσης μονάδων Δευτε¬ 
ροβάθμιας Εκπαίδευσης. 4 

Χαρακτηρισμός της χρήσης του ισογείου του διατη¬ 
ρητέου κτιρίου επί της οδού Αγ. Νικολάου 12, στην 

Πάτρα. 5 

Συγκρότηση Ομάδας Διοίκησης Έργου για την παρα¬ 
κολούθηση του Μέτρου 2.2 του Προγράμματος 
"ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ" στο Υπουργείο 

Αιγαίου. 6 

Κανονισμός προσδιορισμού αντικειμενικών τρόπων 
κοστολόγησης που εφαρμόζονται στο εσωτερικό 
λογιστικό σύστημα του Φορέα Παροχής Καθολικής 
Υπηρεσίας. 7 


ΑΠΟΦΑΣΕΙ Σ 

Αριθ. 2/57478/0022 (1) 

Αποζημίωση Προέδρου του Οργανισμού Επιμόρφωσης 
Εκπαιδευτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 11, 12, του Ν. 2986/ 
2002 «Οργάνωση Περιφερειακών Υπηρεσιών της Πρωτο¬ 
βάθμιας καιΔ/θμιας Εκπαίδευσης, αξιολόγηση του εκπαι¬ 
δευτικού έργου και των εκπαιδευτικών, επιμόρφωση των 
εκπαιδευτικών και άλλες διατάξεις». 

2. Τις διατάξεις του άρθρου 40 του Ν. 849/1978 (ΦΕΚ 
232/Α/78). 


3. Το γεγονός ότι από τις διατάξεις της απόφασης αυ¬ 
τής προκαλείται δαπάνη για το τρέχον έτος ύψους 
20.800 € και για τα επόμενα έτη η ετήσια δαπάνη ύψους 
19.200 € θα προβλεφθεί στον προϋπολογισμό του Ε.Φ. 
19-110, ΚΑΕ 2519, και θα καλυφθεί από τις σχετικές πι¬ 
στώσεις του Προϋπολογισμού του ΥΠΕΠΘ (Φ. 19-110), 
ΚΑΕ 2519. 

4. Την 1065956/863/Α0006/15.7.2003 (ΦΕΚ 985Β'/ 
2003) απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών», 
αποφασίζουμε: 

Καθορίζουμε την αποζημίωση του Προέδρου του Ορ¬ 
γανισμού Επιμόρφωσηςτων Εκπαιδευτικών (Ο.ΕΠ.ΕΚ) σε 
ποσό 1.350 € μηνιαίως. 

Εφόσον ο Πρόεδρος του Οργανισμού Επιμόρφωσης 
Εκπαιδευτικών είναι μέλος Πανεπιστημίου, του οποίου η 
έδρα βρίσκεται εκτός του Ν. Αττικής, το ποσό της αποζη¬ 
μίωσης του ορίζεται σε 1.600 € μηνιαίως. 

Η απόφαση αυτή ισχύει από 1.12.2002 και από την ημε¬ 
ρομηνία πρόσληψης ενός εκάστου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2003 

ο ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/57477/0022 (2) 

Αποζημίωση μελών Δ.Σ. του Οργανισμού Επιμόρφωσης 
Εκπαιδευτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6παρ. 11, 12,του Ν. 2986/ 
2002 «Οργάνωση Περιφερειακών Υπηρεσιών της Πρωτο¬ 
βάθμιας και Δ/θμιας Εκπαίδευσης, αξιολόγηση του εκπαι¬ 
δευτικού έργου και των εκπαιδευτικών, επιμόρφωση των 
εκπαιδευτικών και άλλες διατάξεις». 

2. Τις διατάξεις του άρθρου 40 του Ν. 849/1978 (ΦΕΚ 
232/Α/78). 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη για το τρέχον έτος ύψους 
42.900 €, για τα επόμενα έτη η ετήσια δαπάνη ύψους 
39.600 € θα καλυφθεί από τις σχετικές πιστώσεις του 
Προϋπολογισμού του ΟΕΠΕΚ. 

4. Την 1065956/863/Α0006/15.7.2003 (ΦΕΚ985Β72003) 
απόφαση του Πρωθυπουργού καιτου Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών», αποφασίζου¬ 
με: 

Καθορίζουμε την αποζημίωση των μελών του Δ.Σ. του 
Οργανισμού Επιμόρφωσης των Εκπαιδευτικών (Ο.ΕΠ.ΕΚ) 
σε ποσό 140 € και σε ποσό 120 € για το/τη Γραμματέα για 
κάθε συνεδρίαση και μέχρι τρεις (3) συνεδριάσεις το 
μήνα. 

Η απόφαση αυτή ισχύει από 1.12.2002 και από την ημε¬ 
ρομηνία πρόσληψης ενός εκάστου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2003 

Ο ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

- ♦ - 

Αριθ. 2/65961/0022 (3) 

Πρόσληψη και αποζημίωση μεταπτυχιακών φοιτητών 
στο Πανεπιστήμιο Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ.5 του Ν.2083/1992 
(ΦΕΚ 159/τ.Α') «Εκσυγχρονισμός της Ανώτατης Εκπαί¬ 
δευσης». 

2. Τις διατάξεις του άρθρου 15 παρ.1 του Ν.2327/95 
(ΦΕΚ 156τ.Α') «Εθνικό Συμβούλιο Παιδείας, ρύθμιση θε¬ 
μάτων έρευνας Παιδείας και μετεκπαίδευσης εκπαιδευτι¬ 
κών και άλλες διατάξεις» όπως αυτό προσετέθη στο άρ¬ 
θρο 28 παρ.7 του Ν.2083/92 (ΦΕΚ 159τ.Α') «Εκσυγχρονι¬ 
σμός της Ανώτατης Εκπαίδευσης». 

3. Τις διατάξειςτου άρθρου 29Ατου Ν.1558/1985 (ΦΕΚ 
137/Α') «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27του Ν.2081/1992 (ΦΕΚ 154 
Α') «Ρύθμιση του θεσμού των επιμελητηρίων ... και άλλες 
διατάξεις» και αντικαταστάθηκε με την παρ. 2α του άρ¬ 
θρου 1 του Ν. 2469/1997 (ΦΕΚ 38/Α) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

4. Την 1065956/863/Α0006/15.7.2003 (ΦΕΚ985Β72003) 
απόφαση του Πρωθυπουργού καιτου Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

5. Το 3304/5.9.95 και Β7393/16.7.96 έγγραφα του 
ΥΠΕΠΘ. 

6. Το 29113/12.6.2003 έγγραφο του Αριστοτελείου Πα¬ 
νεπιστημίου Θεσ/κης. 

7. Την ανάγκη πρόσληψης μεταπτυχιακών φοιτητών με 


ωριαία αντιμισθία, για την επικουρίατων μελώνΔ.Ε.Π.του 
ανωτέρω Α. Ε. I, και τον καθορισμό των λεπτομερειών της 
πρόσληψής τους. 

8. Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη ύψους 1.395,040 ευρώ 
για μια πενταετία. Η δαπάνη αυτή θα καλύπτεται από τον 
τακτικό προϋπολογισμό του Πανεπιστημίου Θεσ/νίκης 
και τον ΚΑΕ 0289 με αντίστοιχη επιβάρυνση του κωδικού 
αυτού αριθμού, κλιμακούμενη κατ’ έτος ως εξής: 

Για το έτος 2003 362.000,00 ΕΥΡΩ 

Γιατοέτος2004 258.260,00 ΕΥΡΩ 

Γιατοέτος2005 258.260,00 ΕΥΡΩ 

Για το έτος 2006 258.260,00 ΕΥΡΩ 

Γιατοέτος2007 258.260,00 ΕΥΡΩ, 

αποφασίζουμε: 

1. Εγκρίνουμε την πρόσληψη μεταπτυχιακών φοιτητών 
του Πανεπιστημίου Θεσσαλονίκης για να επικουρούν 
τα μέλη Δ.Ε.Π. στην άσκηση των φοιτητών, τη διεξαγωγή 
φροντιστηρίων, εργαστηριακών ασκήσεων, εποπτεία 
εξετάσεων και διόρθωση ασκήσεων. 

2. Ο αριθμός των ωρών εβδομαδιαίας απασχόλησης 
ανά μεταπτυχιακό φοιτητή καθορίζεται μέχρι 6 ώρες 
εβδομαδιαίως για την άσκηση των φοιτητών, τη διεξα¬ 
γωγή φροντιστηρίων και εργαστηριακών ασκήσεων και 
μέχρι 10 ώρες εβδομαδιαίως για την εποπτεία εξετάσε¬ 
ων και τη διόρθωση ασκήσεων. Ο αριθμός των ωρών για 
το τρέχον ακαδημαϊκό έτος δεν μπορεί να υπερβεί τις 
36.200 ώρες για το έτος 2003 και τις 25.826 για τα επό¬ 
μενα έτη. 

3. Το ύψος της ωριαίας αντιμισθίας ορίζεται σε 6 ΕΥΡΩ 
πλέον των εργοδοτικών εισφορών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2003 

ο ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-Φ- 

Αριθ. 146660/Δ4 (4) 

Ανάκληση απόφασης συγχώνευσης μονάδων Δευτερο¬ 
βάθμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παράγραφος 4του Ν.2525/97 (ΑΊ88). 
β) Του άρθρου 5 παράγρ. 5 και 7 καιτου άρθρου 8 πα- 
ράγρ. 2 και 6 του Ν. 1566/85 (Α' 167) σε συνδυασμό με το 
άρθρο 11, παράγρ. 2του Ν.1966/91 (Α'.147). 
γ) Του άρθρου 59του Ν. 1566/85 (Α'.167). 

2. Το 9963/3.12.2003 έγγραφο της Διεύθυνσης Δ/θμιας 
Εκπαίδευσης Πειραιά. 

3. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού. 

4. Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων του Υφυπουρ¬ 
γού του ΥΠΕΠΘ» (Β' 1484/31.10.2001), αποφασίζουμε: 

Ανακαλούμε την 53441/Δ4/23.5.2002 απόφαση «Κατάρ¬ 
γηση και συγχώνευση σχολικών μονάδων Δευτεροβάθ¬ 
μιας Εκπαίδευσης» (Β' 684/02) στο μέρος που αφορά στη 
συγχώνευση του 3ου και 15ου Ενιαίου Λυκείου Πειραιά σε 
3ο Ενιαίο Λύκειο Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 

Ο ΥΦΥΠΟΥΡΓΟΣ 

Ν. ΓΚΕΣΟΥΛΗΣ 
-♦- 

Αριθ. ΥΠΠΟ/ΔΙΝΕΣΑΚ/Β/1113/73248 (5) 

Χαρακτηρισμός της χρήσης του ισογείου του διατηρη¬ 
τέου κτιρίου επί της οδού Αγ. Νικολάου 12, στην Πάτρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων», που δημοσιεύθηκε στο Φ.Ε.Κ. 137/Α/ 
26.7.85. 

β) Του Ν. 3028/02 «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

γ) Του Ν. 2039/92 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης Φ.Ε.Κ. 61/Α/13.4.92). 

δ) Του Π.Δ. 191/03 «Περί Οργανισμού του ΥΠ.ΠΟ.» 

2. Την Υ.Α ΥΠ.ΠΟ./Γ.ΝΟ.Σ./57631/21.11.97(Φ.Ε.Κ. 
1080/ΤΒ/5.12.97) με την οποία τροποποιείται ήπαρ. 8 του 
άρθρου 6 της Υ.Α ΥΠ.ΠΟ./Γ.ΝΟ.Σ/49095/30.10.91 (Φ.Ε.Κ. 
987/ΤΒ/28.11.91). «Μεταβίβαση αρμοδιοτήτων Υπουρ¬ 
γού και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ¬ 
νους των Δ/νσεων, Τμημάτων και Γραφείωντης Κεντρικής 
Υπηρεσίας του ΥΠ.ΠΟ. 

3. Την Υ.Α ΥΠΠΟ/ΔΙΛΑΠ/Γ/2088/22242/22.4.97 (ΦΕΚ 
424/τΒ/26.5.97) με την οποία χαρακτηρίστηκε ως ιστορι¬ 
κό διατηρητέο μνημείο το κτίριο όπου στεγάζεται ο χειμε¬ 
ρινός κινηματογράφος ΕΛΙΤ στην οδό Αγ. Νικολάου 12 
στην Πάτρα. 

4. Την εισήγηση της Δ/νσης Νεώτερης και Σύγχρονης 
Αρχιτεκτονικής Κληρονομιάς του ΥΠΠΟ καθώς και τα λοι¬ 
πά στοιχεία του φακέλου 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων του ΥΠ.ΠΟ με αριθμό 
21/13.11.2003, αποφασίζουμε: 

Δεν χαρακτηρίζουμε τη χρήση ως κινηματογράφου του 
ισογείου του διατηρητέου κτιρίου επί της οδού Αγ. Νικο¬ 
λάου 12 στην Πάτρα, φερόμενης ιδιοκτησίας Διγενοπού- 
λου - Ζαφειροπούλου, όπου στεγαζόταν ο χειμερινός κι¬ 
νηματογράφος ΕΛΙΤ, και εγκρίνουμε τη χρήση του ιδίου 
χώρου ως εμπορικό κατάστημα και κατάστημα υγειονομι¬ 
κού ενδιαφέροντος της Εταιρείας ΚΑΒΟυΖΟδ ΩΟΝ- 
3ΤΒΙΙΟΤΙΟΝ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. ΔΔΟ/Φ.900.51/01/17330 (6) 

Συγκρότηση Ομάδας Διοίκησης Εργου για την παρακο¬ 
λούθηση του Μέτρου 2.2 του Προγράμματος "ΚΟΙΝΩ¬ 
ΝΙΑ ΤΗΣ ΠΛΗΡΟΦΟΡΙΑΣ" στο Υπουργείο Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΑΙΓΑΙΟΥ 

Έχοντας υπόψη: 

1. Τις διατάξεις: 

1.1. Του άρθρου 18παρ. 18 του Ν. 2503/97 "Διοίκηση, 
οργάνωση, στελέχωση της περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις" 
(ΦΕΚ 107/Α/30.5.97) 

1.2. Του Π.Δ. 110/2001 (ΦΕΚ 101/Α/22.5.01) "Οργανι¬ 
σμός του Υπουργείου Αιγαίου", όπως συμπληρώθηκε και 
τροποποιήθηκε μεταγενέστερα. 

1.3. Του Π.Δ. 1/86 (ΦΕΚ 1/Α/86) "Αρμοδιότητες του Υπ. 
Αιγαίου" όπως συμπληρώθηκε και τροποποιήθηκε μετα¬ 
γενέστερα. 

2. Την 263/24.4.2002 (ΦΕΚ 528/Β/29.4.02) Κοινή Από¬ 
φαση των Υπουργών Οικονομίας και Οικονομικών και 
ΥΠΕΣΔΔΑ, όπως τροποποιήθηκε με τις 14536/ ΔΙΟΕ 
187/4.5.01 (ΦΕΚ 546/Β/2001) και 33/ 26.2.2003 (ΦΕΚ 
220/Β/26.2.03) όμοιες αποφάσεις. 

3. Την ανάγκη συγκρότησης Ομάδας Διοίκησης Έργου 
(ΟΔΕ) για την παρακολούθηση του Μέτρου 2.2 "Ηλεκτρο¬ 
νική κυβέρνηση για την εξυπηρέτηση του πολίτη" που εί¬ 
ναι ενταγμένο στο Επιχειρησιακό Πρόγραμμα "ΚΟΙΝΩΝΙΑ 
ΤΗΣ ΠΛΗΡΟΦΟΡΙΑΣ" στο Υπουργείο Αιγαίου. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμό, αποφασίζουμε: 

1. Συγκροτούμε δωδεκαμελή (12) Ομάδα Διοίκησης 
Έργου (ΟΔΈ.) για την παρακολούθηση του Μέτρου 2.2 
"Ηλεκτρονική κυβέρνηση για την εξυπηρέτηση του πολί¬ 
τη" που είναι ενταγμένο στο Επιχειρησιακό Πρόγραμμα 
"ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ" του Υπουργείου Αιγαί¬ 
ου, αποτελούμενη από τους παρακάτω και ως εξής: 

1.1. Νικόλαο Χατζηγιαννάκη, Ειδικό Επιστήμονα σε θέ¬ 
ματα Σχεδίασης και Ανάλυσης Συστημάτων Η/Υ, ως πρό¬ 
εδρο. 

1.2. Κων/νο Πρασσά, Κλάδου ΠΕ3 Αρχιτεκτόνων Μηχα¬ 
νικών, με βαθμό Α', ως μέλος. 

1.3. Βασίλειο Λαμπιδώνη, Κλάδου ΠΕΙ Διοικητικού Οι¬ 
κονομικού, με βαθμό Α', ως μέλος. 

1.4. Χριστίνα Αθανασέλλη, Κλάδου ΠΕΙ Διοικητικού Οι¬ 
κονομικού, με βαθμό Α, ως μέλος. 

1.5. Μαγδαληνή Αλβανού, Κλάδου ΠΕ6 Αρχαιολόγων 
με βαθμό Α', ως μέλος. 

1.6. Ιγνάτιο Σίμο, Κλάδου ΠΕ8 Ειδικοτήτων με βαθμό Α', 
ως μέλος. 

1.7. Αικατερίνη Κωστοπούλου, Κλάδου ΠΕ3 Αρχιτεκτό¬ 
νων Μηχανικών με βαθμό Α', ως μέλος. 

1.8. Βασίλειο Τσορβά, Κλάδου ΤΕ3 Τεχνολογικών 
Εφαρμογών με βαθμό Α', ως μέλος. 

1.9. Κων/νο Κουτρουλό, Κλάδου ΤΕ3 Τεχνολογικών 
Εφαρμογών, με βαθμό Α', ως μέλος. 

1.10. Κων/νο Κελαϊδίτη, Κλάδου ΔΕΙ Διοικητικού Λογι¬ 
στικού με βαθμό Β', ως μέλος. 

1.11. Μυρσίνη Συνοδινού, Κλάδου ΔΕΙ Διοικητικού Λο¬ 
γιστικού με βαθμό Β', ως μέλος και 

1.12. Μιχάλη Βάίτη, πτυχιούχο πληροφορικής, λέκτορα 
του Πανεπιστημίου Αιγαίου. 

Καθήκοντα γραμματέα της παρούσας Ο.Δ.Ε. θα ασκεί ο 
μόνιμος υπάλληλος του Υπουργείου Αιγαίου Μιχάλης 
Κωνσταντάρας. 

2. Έργο της ανωτέρω Ο.Δ.Ε. εργασίας είναι: 

2.1. Η ανάλυση απαιτήσεων του πληροφοριακού συ¬ 
στήματος ηλεκτρονικής κυβέρνησης του Υπουργείου Αι¬ 
γαίου. 

2.2. Ο καθορισμός, συλλογή, προσαρμογή και προετοι¬ 
μασία του περιεχομένου του διαδικτυακού κόμβου ηλε¬ 
κτρονικής κυβέρνησης του Υπουργείου Αιγαίου. 

2.3. Η παροχή των πληροφοριών οι οποίες αφορούν την 
ανάπτυξη του πληροφοριακού συστήματος ηλεκτρονι¬ 
κής κυβέρνησης καιτου διαδικτυακού κόμβου του Υπουρ¬ 
γείου Αιγαίου", προς τον ανάδοχο των υποέργων 1 "Με¬ 
λέτη αναδιοργάνωση των μηχανισμών και υπηρεσιών 
ηλεκτρονικής κυβέρνησης", 3 "Ανάπτυξη του πληροφο¬ 
ριακού συστήματος ηλεκτρονικής κυβέρνησης του 
Υπουργείου Αιγαίου" και 4 "Διάδοση των αποτελεσμάτων 
του έργου - Καμπάνια ενημέρωσης". 

2.4. Η επισκόπηση της πορείας υλοποίησης του υποέρ- 
γου 3 "ανάπτυξη του πληροφοριακού συστήματος ηλε¬ 
κτρονικής κυβέρνησης του Υπουργείου Αιγαίου". 

2.5. Η έγγραφη αναφορά που θα περιλαμβάνει την ανά¬ 
λυση των απαιτήσεων του πληροφοριακού συστήματος 
ηλεκτρονικής κυβέρνησης του Υπουργείου Αιγαίου. 

2.6. Η έγγραφη αναφορά που θα περιέχει τον καθορι¬ 
σμό και την προσαρμογή του περιεχομένου του διαδι¬ 
κτυακού κόμβου ηλεκτρονικής κυβέρνησης του Υπουρ¬ 
γείου Αιγαίου. 

2.7. Η έγγραφη αναφορά που θα περιλαμβάνει τον κα¬ 
θορισμό και την προσαρμογή των αναγκών αναδιοργά¬ 
νωσης και ανάπτυξης των μηχανισμών και των υπηρεσιών 
ηλεκτρονικής κυβέρνησης του Υπουργείου Αιγαίου, κα¬ 
θώς και την ανάπτυξη του μηχανισμού οπο-εΐορ είπορ. 

2.8. Η χάραξη της επικοινωνιακής πολιτικής διάδοσης 
των αποτελεσμάτων του συνολικού έργου "Ανάπτυξη μη¬ 
χανισμών και υπηρεσιών ηλεκτρονικής διακυβέρνησης 
του Υπουργείου Αιγαίου". Η επικοινωνιακή πολιτική περι¬ 
λαμβάνει ενημέρωση, κατανόηση και παρακίνηση για 
χρήση και τροφοδότηση του πληροφοριακού συστήμα¬ 
τος ηλεκτρονικής κυβέρνησης του Υπουργείου Αιγαίου, 
τόσο από τους υπαλλήλους του όσο και από τους πολίτες 
των νησιών του Αιγαίου. 

2.9. Ο καθορισμός και προσαρμογή των αναγκών ανα¬ 
διοργάνωσης και ανάπτυξης των μηχανισμών και των 
υπηρεσιών ηλεκτρονικής κυβέρνησης του Υπουργείου 
Αιγαίου. 

2.10. Η επισκόπηση της πορείας υλοποίησης του υπο- 
έργου 1 "μελέτη αναδιοργάνωσης των μηχανισμών και 
υπηρεσιών ηλεκτρονικής κυβέρνησης". 

2.11. Η υποβολή τριμηνιαίων εγγράφων αναφορών, που 
θα περιλαμβάνουν την επισκόπηση της πορείας υλοποίη¬ 
σης των υποέργων 1,2 και 3. 

3. Η ΟΔΕ συγκαλείται σε τακτά χρονικά διαστήματα και 
τουλάχιστον δύο (2) φορές το μήνα. Στις συνεδριάσεις 
μπορούν να προσκληθούν από τον Πρόεδρο ή από τα μέ¬ 
λη για να παρακολουθήσουν, εκπρόσωποι από εποπτευ¬ 
όμενους φορείς ή ειδικοί εμπειρογνώμονες. 

4. Η χρονική διάρκεια του έργου της εν λόγω Επιτροπής 
είναι όσο και η χρονική διάρκεια του Προγράμματος "ΚΟΙ¬ 
ΝΩΝΙΑ ΤΗΣ ΠΛΗΡΟΦΟΡΙΑΣ". 


5. Η παρούσα απόφαση με ευθύνη του Υπουργείου Αι¬ 
γαίου να δημοσιευθεί στην Εφημερίδα της Κυβέρνησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Μυτιλήνη, 23 Δεκεμβρίου 2003 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

Κ. ΣΚΑΝΔΑΛΙΔΗΣ Ν. ΣΗΦΟΥΝΑΚΗΣ 

-♦- 

Αριθ. 301/28 (7) 

Κανονισμός προσδιορισμού αντικειμενικών τρόπων κο¬ 
στολόγησης που εφαρμόζονται στο εσωτερικό λογι¬ 
στικό σύστημα του Φορέα Παροχής Καθολικής Υπη¬ 
ρεσίας. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

1. Το άρθρο 7, παραγρ. 4 εδάφιο θ του Ν.2668/1998 
"Οργάνωση του τομέα παροχής ταχυδρομικών υπηρε¬ 
σιών" (ΦΕΚ 282/Α71998) όπως τροποποιήθηκε με το άρ¬ 
θρο 3 παραγρ 3, εδάφιο δεύτερο του Ν.3185/2003 "Τρο¬ 
ποποίηση του νόμου 2668/1998 (ΦΕΚ 282 Α'), εναρμόνιση 
με την Οδηγία 2002/39/ΕΚ, ρυθμίσεις θεμάτων του Οργα¬ 
νισμού ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.) και άλλες δια¬ 
τάξεις" (ΦΕΚ 229/Α72003). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Εκδίδει τον Κανονισμό προσδιορισμού αντικειμενικών 
τρόπων κοστολόγησης που εφαρμόζονται στο εσωτερικό 
λογιστικό σύστημα του Φορέα Παροχής Καθολικής Υπη¬ 
ρεσίας, οι διατάξεις του οποίου έχουν ως ακολούθως: 

Άρθρο 1 

Σκοπός/Πεδίο Εφαρμογής 

1. Σκοπός του παρόντος Κανονισμού είναι ο ορισμός 
των αρχών κοστολόγησης του Φορέα Παροχής της Κα¬ 
θολικής Υπηρεσίας (ΦΠΚΥ), η οργάνωση του κοστολογι- 
κού συστήματος αυτού για τη διασφάλιση της αποτελε¬ 
σματικής τιμολόγησης των καθολικών υπηρεσιών καθώς 
και ο έλεγχος και η έγκριση του εν λόγω κοστολογικού 
συστήματος από την ΕΕΤΤ. 

2. Στο πεδίο εφαρμογής του παρόντος κανονισμού δεν 
εμπίπτει η διαδικασία προσδιορισμού καιέγκρισηςτωντι- 
μολογίων των καθολικών υπηρεσιών. 

Άρθρο 2 

Αρχές Κοστολόγησης 

1. Αρχή της πρόκλησηςτου κόστους. Το κόστος θα πρέ¬ 
πει να σχετίζεται με τις αιτίες δημιουργίας του ανεξαρτή¬ 
τως του εάν αυτό γίνεται σε ένα βήμα (άμεσος καταλογι¬ 
σμός) ή σε περισσότερα του ενός βήματα (επιμερισμός 
του κόστους με τη χρήση κλείδων επιμερισμού - καταμε¬ 
ρισμός). Προκειμένου να εξασφαλισθεί η εφαρμογή της 
αρχής της πρόκλησης του κόστους για τον υπολογισμό 
του κόστουςτωνταχυδρομικών υπηρεσιών που χαρακτη¬ 
ρίζονται ως κλάδος εντάσεως εργασίας χρησιμοποιείται 
η μεθοδολογία της κοστολόγησης με βάση της δραστη¬ 
ριότητες (ΑοΙίνίΙγ Βαεθά Οοεΐίπρ - ΑΒΟ). 

2. Αρχή της αντικειμενικότητας. Η κοστολόγηση αντα¬ 
νακλά τις αντικειμενικές σχέσεις κόστους, χωρίς να γίνε¬ 
ται αλλοίωση του κόστους μιας υπηρεσίας προς όφελος 
μιας άλλης. 

3. Αρχή της διαφάνειας. 

α) Η κοστολόγηση είναι σαφής και αναλυτική, ώστε να 
προκύπτουν με ευκρίνεια οι σχέσεις μεταξύ των επιμέ- 
ρους στοιχείων του κόστους και των κοστολογικών αντι¬ 
κειμένων. 

β) Η μεθοδολογία της κοστολόγησης είναι ελέγξιμη και 
επαληθεύσιμη. 

γ) Ο έλεγχος της συμμόρφωσης προς την προτεινόμε- 
νη κοστολογική διαδικασία γίνεται από ανεξάρτητους ορ¬ 
κωτούς ελεγκτές - λογιστές. 

δ). Γ ια την εξασφάλιση της διαφάνειας εφαρμόζεται λο¬ 
γιστικός διαχωρισμός. Ειδικότερα, στην περίπτωση των 
ταχυδρομικών υπηρεσιών ο λογιστικός διαχωρισμός γί¬ 
νεται μεταξύ: ί) των υπηρεσιών που είναι αποκλειστικές 
και μη αποκλειστικές καθώς και ϋ) των υπηρεσιών που εί¬ 
ναι καθολικές και μη καθολικές. 

Άρθρο 3 

Οργάνωση κοστολογικού συστήματος 

1. Κοστολογικό πρότυπο και κοστολογική βάση: 

Γ ια την κοστολόγηση των υπηρεσιών του ΦΠΚΥ εφαρ¬ 
μόζονται το πρότυπο του πλήρως κατανεμημένου κό¬ 
στους και η κοστολογική βάση του ιστορικού κόστους. 

α) Σύμφωνα με το πρότυπο του πλήρως κατανεμημένου 
κόστους υπάρχει ένα σύνολο αλγορίθμων μέσω των οποί¬ 
ων όλα τα στοιχεία κόστους, συμπεριλαμβανομένου του 
κοινού και ομαδικού σταθερού κόστους επιμερίζονται 
στις παρεχόμενες υπηρεσίες. 

β) Σύμφωνα με τη βάση του ιστορικού κόστους οι πόροι 
που χρησιμοποιούνται από μία επιχείρηση αποτιμώνται 
αφενός τη στιγμή που αποκτώνται και αφετέρου στην τι¬ 
μή απόκτησής τους. 

2. Ανάλυση κόστους: Το κοστολογικό σύστημα του 
ΦΠΚΥ πρέπει να επιτρέπει τη διάκριση του κόστους σε 
σταθερό και μεταβλητό. 

α) Το σταθερό κόστος είναι το κόστος το οποίο παρα¬ 
μένει αμετάβλητο κατά τη διάρκεια μιας χρονικής περιό¬ 
δου εντός ενός σχετικού εύρους δραστηριότητας και 
ανεξαρτήτως μείγματος παρεχομένων υπηρεσιών και 
όγκου. 

β) Το μεταβλητό κόστος είναι το κόστος το οποίο πα¬ 
ραμένει σταθερό ανά μονάδα παρεχόμενης υπηρεσίας 
εντός ενός σχετικού εύρους δραστηριότητας. 

3. Συλλογή στοιχείων εισόδου του κοστολογικού συ¬ 
στήματος: 

α) Γ ια τη διασφάλιση της ποιότητας των στοιχείων εισό¬ 
δου του κοστολογικού συστήματος του ΦΠΚΥ και συνε¬ 
πώς της αξιοπιστίας των τελικών αποτελεσμάτων της κο¬ 
στολόγησης των κοστολογικών αντικειμένων απαιτείται η 
συλλογή στοιχείων με ερωτηματολόγια και στατιστική 
δειγματοληψία, όπου συντρέχει περίπτωση. 

β) Η συλλογή στοιχείων μέσω ερωτηματολόγιων διε- 
νεργείται σε τακτά χρονικά διαστήματα βάσει αντιπρο¬ 
σωπευτικού δείγματος, όταν δεν μπορούν να συλλεχθούν 
στοιχεία από όλο τον πληθυσμό, δηλαδή όλους τους ερ¬ 
γαζόμενους. 

γ) Η στατιστική δειγματοληψία για τη συλλογή των πο¬ 
σοτικών - στατιστικών στοιχείων διενεργείται βάσει ενδε- 
δειγμένων στατιστικών μεθόδων ανάλογα με την περί¬ 


πτωση, και εάν είναι δυνατό αυτόματα, από τις θυρίδες 
των ταχυδρομικών γραφείων και τα σημεία διαλογής. 

4. Κοστολογικό αντικείμενα: 

Κοστολογικό αντικείμενα στο πλαίσιο του συστήματος 
κοστολόγησηςτου ΦΠΚΥ για τους σκοπούςτης ρύθμισης 
είναι οι αποκλειστικές και οι μη αποκλειστικές καθώς και 
οι καθολικές και μη καθολικές υπηρεσίες του. 

5. Αμοιβές προσωπικού: 

Για τη συσχέτισητου κόστους των αμοιβών, και των συ- 
σχετιζόμενων με αυτές εξόδων, με τις παρεχόμενες υπη¬ 
ρεσίες (κοστολογικό αντικείμενα) εφαρμόζεται η μέθο¬ 
δος της κοστολόγησης βάσει δραστηριοτήτων. 

α) Στο πλαίσιο της μεθοδολογίας της κοστολόγησης 
βάσει δραστηριοτήτων το κόστος των διαφόρων δραστη¬ 
ριοτήτων που εκτελούνται από τους εργαζόμενους (ιδίως 
εργασίες παραλαβής - περισυλλογής ταχυδρομικών αντι¬ 
κειμένων, ταξινόμησης ταχυδρομικών αντικειμένων 
κ.τ.λ.) συσχετίζεται με τις υπηρεσίες (όπως αλληλογρα¬ 
φία εσωτερικού α’ προτεραιότητας, δέματα κ.τ.λ.) που 
δημιουργούν ζήτηση για αυτές τις δραστηριότητες μέσω 
των οδηγών κόστους. 

β) Οι οδηγοί κόστους αποτελούντο μέσο σύνδεσηςτων 
δραστηριοτήτων με τα κοστολογικά αντικείμενα, εκφρά¬ 
ζουν την αιτία που καθιστά αναγκαία την εκτέλεση της 
δραστηριότητας και αποτελούν έναν τρόπο συσχέτισης 
του κόστουςτης δραστηριότητας μετο κοστολογικό αντι¬ 
κείμενο. Οι οδηγοί κόστους διακρίνονται σε τρεις κατη¬ 
γορίες: ί) οδηγοί κόστους διάρκειας που μετρούν το χρό¬ 
νο εκτέλεσης της δραστηριότητας, ϋ) οι συναλλακτικοί 
οδηγοί κόστους που χρεώνουν κάθε επανάληψη της δρα¬ 
στηριότητας μετο ίδιο ποσό και ίϋ) οι οδηγοί άμεσης χρέ- 
ωσης ή έντασης που χρεώνουν διαφορετικά την εκτελού- 
μενη δραστηριότητα ανάλογα με τις ιδιαίτερες συνθήκες 
που επικρατούν κατά την εκτέλεσή της. 

γ) Στην περίπτωση που ο ΦΠΚΥ χρησιμοποιεί οδηγούς 
κόστους διάρκειας, για τον προσδιορισμό του χρόνου 
που αναλώνουν οι εργαζόμενοι στις επιμέρους δραστη¬ 
ριότητες γενικά ή/και ειδικότερα ανά υπηρεσία θα πρέπει 
να συλλέγονται στοιχεία μέσω ερωτηματολογίων. 

6. Λοιπές Δαπάνες: 

Γ ιατη συσχέτισητωνλοιπώνδαπανώντης Ομάδαςθ και 
της Ομάδας 2 του Ελληνικού Γ ενικού Λογιστικού Σχεδίου 
με τα κοστολογικά αντικείμενα εφαρμόζονται τα αναφε- 
ρόμενα στην παράγραφο 7, του άρθρου 3 του παρόντος 
κανονισμού. 

7. Καταλογισμός κόστους: 

α) Το κοστολογικό σύστημα του ΦΠΚΥ πρέπει να διέπε- 
ται από τις βασικές αρχές καταλογισμού του άμεσου κό¬ 
στους και επιμερισμού του έμμεσου κόστους (έμμεσο κό¬ 
στος είναι το κοινό και ομαδικό κόστος). 

β) Ως κοινό κόστος ορίζεται το κόστος που αφορά το 
σύνολο των παρεχομένων υπηρεσιών και ως ομαδικό κό¬ 
στος ορίζεται το κόστος που αφορά μια ομάδα συγγενών 
παρεχομένων υπηρεσιών. 

γ) Στο πλαίσιο του εν λόγω κοστολογικού συστήματος 
το κόστος επιμερίζεται στα κοστολογικά αντικείμενα ως 
εξής: 

ί. Το κόστος που μπορεί να συσχετισθεί άμεσα με μία 
υπηρεσία πρέπει να συσχετίζεται άμεσα με αυτήν. 

ϋ Το έμμεσο κόστος, δηλαδή εκείνο που δεν μπορεί να 
αποδοθεί άμεσα σε μια συγκεκριμένη υπηρεσία επιμερί¬ 
ζεται ως εξής: 

- Όπου είναι εφικτό το έμμεσο κόστος επιμερίζεται με 

βάση μια άμεση ανάλυση της προέλευσης του κόστους 
αυτού. 

- Το έμμεσο κόστος, για το οποίο η παραπάνω άμεση 
ανάλυση δεν είναι εφικτή, επιμερίζεται με βάση μια έμμε¬ 
ση σχέση η οποία θα υπάρχει με κατηγορίες κόστους για 
τις οποίες είτε υπάρχει άμεση συσχέτιση είτε ο άμεσος 
επιμερισμός είναι εφικτός. Ο έμμεσος αυτός συσχετι¬ 
σμός πρέπει να βασίζεται σε συγκρίσιμες δομές κόστους. 

- Όταν δεν μπορούν να ληφθούν ούτε άμεσα ούτε έμμε¬ 
σα μέτρα καταλογισμού του κόστους, τότε το έμμεσο κό¬ 
στος καταλογίζεται βάσει μιας γενικής κλείδας υπολογι¬ 
ζόμενης με τη χρήση του λόγου όλων των δαπανών που 
άμεσα ή έμμεσα αποδίδονται ή καταλογίζονται, αφενός 
προς τις αποκλειστικές υπηρεσίες και αφετέρου προς τις 
άλλες υπηρεσίες. 

δ) Ο ΦΠΚΥδύναται να χρησιμοποιήσει διαφορετικές με¬ 
θόδους επιμερισμού του έμμεσου κόστους εφόσον, προ 
της εφαρμογής τους, εγκριθούν από την ΕΕΤΤ, ώστε να 
εξετασθεί κατά πόσο συνάδουν με τις γενικά αποδεκτές 
αρχές κοστολόγησης καθώς και τις αρχές κοστολόγησης 
που προβλέπονται στην Ελληνική νομοθεσία και τη νομο¬ 
θεσία της Ε.Ε. Για το σκοπό αυτό, ο ΦΠΚΥ υποβάλλει τις 
προτεινόμενες μεθόδους επιμερισμού μέχριτις 31/12του 
προηγούμενου ημερολογιακού έτους από το έτος στο 
οποίο θα γίνει η χρήση τους. 

ε) Ο ΦΠΚΥ μπορεί να εφαρμόσει και διαφορετικά κο- 
στολογικά συστήματα μόνον εφόσον αυτά είναι συμβατά 
με τις αρχές του λογιστικού διαχωρισμού, δηλαδή εφό¬ 
σον εξασφαλίζουν ότι τηρούνται τουλάχιστον ξεχωριστοί 
λογαριασμοί για τις αποκλειστικές και τις μη αποκλειστι¬ 
κές υπηρεσίες καθώς και τις καθολικές και μη καθολικές 
υπηρεσίας. Αυτό τελεί υπό την προϋπόθεση ότι τα συ¬ 
στήματα αυτά έχουν εγκριθεί από την ΕΕΤΤ και προ της 
εφαρμογής τους έχει ενημερωθεί η Ευρωπαϊκή Επιτρο¬ 
πή. 

Άρθρο 4 

Κόστος παροχής υπηρεσίας και Συντελεστές δυσχέρειας 

1. Το κόστος παροχής κάθε καθολικής υπηρεσίες θα 
πρέπει να υπολογίζεται αναλυτικά ανά φάση παροχής της 
(παραλαβή-περισυλλογή, ταξινόμηση, μεταφορά και επί¬ 
δοση). Για τον υπολογισμό του κόστους μιας υπηρεσίας 
ανά κλιμάκιο βάρους υπολογίζεται το κόστος παροχής 
της υπηρεσίας συνολικά χωρίς να γίνεται διάκριση του 
κόστους παροχής της ανά γεωγραφική περιοχή. Στη συ¬ 
νέχεια το συνολικό κόστος παροχής της υπηρεσίας ανα¬ 
λύεται σε κόστος παροχής υπηρεσίας ανά κλιμάκιο βά¬ 
ρους με τη χρησιμοποίηση συντελεστών δυσχέρειας. 

2. Ο συντελεστής δυσχέρειας δηλώνει πόσο πιο κοστο- 
βόρο είναι ένα κλιμάκιο βάρους σε σχέση με το λιγότερο 
κοστοβόρο κλιμάκιο το οποίο λαμβάνεται ως κλιμάκιο 
βάσης. 

α) Ο υπολογισμός των συντελεστών δυσχέρειας γίνεται 
με βάση τεχνικές μελέτες, οι οποίες εκτελούνται με επι¬ 
στημονικά κριτήρια από τον ΦΠΚΥ βάσει ενδεδειγμένων 
στατιστικών και κοστολογικών μεθόδων ανάλογα με την 
περίπτωση. 

β) Οι συντελεστές δυσχέρειας κάθε υπηρεσίας ανά κλι¬ 
μάκιο βάρους πρέπει να υπολογίζονται αναλυτικά ανά φά¬ 
ση παροχής της υπηρεσίας. 

γ) Οι τιμές των συντελεστών δυσχέρειας οι οποίες χρη¬ 
σιμοποιούνται για τον υπολογισμό του κόστους των επι- 
μέρους κλιμακίων βάρους πρέπει να υποβάλλονται στην 


ΕΕΤΤ προς έγκριση σε περίπτωση τροποποίησής τους. 

δ) Οι συντελεστές δυσχέρειας μπορούν να υπολογι¬ 
στούν και με διαφορετικό τρόπο εάν, προ της εφαρμογής 
τους, εγκριθούν από την ΕΕΤΤ. 

Άρθρο 5 

Συνολικό κόστος υπηρεσίας 

Για τον υπολογισμό του συνολικού κόστους παροχής 
της υπηρεσίας προστίθενται στο κόστος παροχής της 
υπηρεσίας αναλογία εξόδων διάθεσης και διοίκησης. Η 
συσχέτιση αυτών των εξόδων με τα κοστολογικά αντικεί¬ 
μενα γίνεται σύμφωνα με τα όσα ορίζονται στην παρά¬ 
γραφο 7, του άρθρου 3. Σε καμία περίπτωση δεν θα πρέ- 
πειτο συνολικό κόστος της υπηρεσίας να επιβαρύνεται με 
χρηματοοικονομικό κόστος. 

Άρθρο 6 

Προϋπολογιστικό κόστος 

1. Το σύστημα κοστολόγησης του ΦΠΚΥ δύναται να 
υπολογίζει το προϋπολογιστικό κόστος παροχής κάθε 
μίας καθολικής υπηρεσίας καθώς και το συνολικό προϋ- 
πολογιστικό κόστος κάθε μίας καθολικής υπηρεσίας. Ο 
υπολογισμός αυτός γίνεται με τη χρήση των στοιχείων κό¬ 
στους του εγκεκριμένου από τη Διοίκηση του ΦΠΚΥ προ¬ 
ϋπολογισμού του ΦΠΚΥ και των εγκεκριμένων από αυτήν 
μεγεθών όγκου των επιμέρους παρεχομένων υπηρεσιών 
του ΦΠΚΥ. 

2. Το σύστημα κοστολόγησης του ΦΠΚΥ δύναται να 
υπολογίζει εναλλακτικά το προϋπολογιστικό κόστος πα¬ 
ροχής κάθε μίας των καθολικής υπηρεσίας καθώς και το 
συνολικό προϋπολογιστικό κόστος κάθε μιας καθολικής 
υπηρεσίας στη βάση διαφορετικών σεναρίων που θα προ- 
τείνειη ΕΕΤΤ, κατά τη διαδικασία της αξιολόγησης των τι¬ 
μολογίων του ΦΠΚΥ, όπως ορίζεται στο άρθρο 7 του πα¬ 
ρόντος Κανονισμού. 

Άρθρο 7 

Αποτελεσματικό κόστος 

1. Ως αποτελεσματικό κόστος ορίζεται το κατά συνθήκη 
μικρότερο κόστος που είναι αναγκαίο για τηνπαροχή μιας 
υπηρεσίας από τον ΦΠΚΥ με συγκεκριμένα ποιοτικά χα¬ 
ρακτηριστικά, όπως ορίζονται στην με αριθμό 79293/29- 
12-2000 (ΦΕΚ Β 1588) Απόφαση του Υπουργού Μεταφο¬ 
ρών και Επικοινωνιών "Καθορισμός των ποιοτικών προ¬ 
διαγραφών και των όρων παροχής της Καθολικής 
Ταχυδρομικής Υπηρεσίας", όπως ισχύει. 

2. Το σύστημα κοστολόγησης του ΦΠΚΥ δύναται να 
υπολογίζει το αποτελεσματικό κόστος παροχής κάθε 
μίας καθολικής υπηρεσίας καθώς και το συνολικό αποτε¬ 
λεσματικό κόστος παροχής κάθε μιας καθολικής υπηρε¬ 
σίας, βάσει των προσαρμογών που θα προτείνει η ΕΕΤΤ, 
εάν συντρέχει τέτοια περίπτωση, σύμφωνα με τα οριζό¬ 
μενα στην παράγραφο 2 του άρθρου 6 του παρόντος Κα¬ 
νονισμού. 

Άρθρο 8 

λογιστικός Διαχωρισμός 

1.0 ΦΠΚΥ καταρτίζει και υποβάλει στην ΕΕΤΤ κάθε χρό¬ 
νο μια κατάσταση στην οποία παρουσιάζονται αναλυτικά 
τα έσοδα, το κόστος, το χρηματοοικονομικό αποτέλεσμα 
και το χρησιμοποιούμενο κεφάλαιο των αποκλειστικών 
και μη αποκλειστικών καθώς και των καθολικών και μη κα¬ 
θολικών υπηρεσιών. 

2. Αναφορικά με την κατάσταση της παραγράφου 1, θα 
πρέπει να πιστοποιείται από ορκωτό ελεγκτή - λογιστή ότι 
έχει προκύψει από το εγκεκριμένο κοστολογικό σύστημα 
του ΦΠΚΥ. 

3. Στην ίδια κατάσταση παρουσιάζεται και το έλλειμμα 
από τις καθολικές υπηρεσίες, εάν συντρέχει περίπτωση 
ελλείμματος. Το έλλειμμα προκύπτει από το εγκεκριμένο 
από την ΕΕΤΤ σύστημα κοστολόγησης του ΦΠΚΥ. Ως έλ¬ 
λειμμα καθολικής υπηρεσίας ορίζεται η διαφορά μεταξύ 
των εσόδων παροχής της καθολικής υπηρεσίας, συμπε¬ 
ριλαμβανομένων των εσόδων εκμετάλλευσης των απο¬ 
κλειστικών δικαιωμάτων, και του συνολικού κόστους πα¬ 
ροχής καθολικής υπηρεσίας. 

Άρθρο 9 

Έλεγχος κοστολογικού συστήματος 

1. Ο έλεγχος και η επαλήθευση των κοστολογικών συ¬ 
στημάτων καιτων αρχών που τηρούνται από τον ΦΠΚΥ γί¬ 
νεται από αρμόδιο όργανο, ανεξάρτητο του ΦΠΚΥ και με 
έξοδά του ΦΠΚΥ. Ο εν λόγω έλεγχος και επαλήθευση εκ¬ 
πονούνται κάθε φορά που ο ΦΠΚΥ αιτείται την τροποποί¬ 
ηση των τιμολογίων των καθολικών υπηρεσιών. 

2. Η ΕΕΤΤ εξασφαλίζει την περιοδική δημοσίευση δή¬ 
λωσης που θα αναφέρει τη συμμόρφωση του ΦΠΚΥ προς 
τις κοστολογικές αρχές. 

3. Ο ΦΠΚΥ αποστέλλει στην ΕΕΤΤ λεπτομερή στοιχεία 
για το σύστημα κοστολόγησης του. Η ΕΕΤΤ μπορεί να 
αποστέλλει τα στοιχεία αυτά στην Ευρωπαϊκή Επιτροπή 
μετά από αίτησή της. 

Άρθρο 10 

Σύστημα κοστολόγησης για αποτελεσματική τιμολόγηση 

1. Το σύστημα κοστολόγησης του ΦΠΚΥ επιτρέπει τον 
προσδιορισμό τιμολογίων για τις καθολικές υπηρεσίες, 
τα οποία καλύπτουν το κόστος παροχής τους συμπερι¬ 
λαμβανομένου ενός εύλογου ποσοστού κέρδους (από¬ 
δοσης) και τα οποία είναι αντικειμενικά, διαφανή και δεν 
εισάγουν διακρίσεις ή αθέμιτο ανταγωνισμό. 

2. Το κόστος το οποίο συμμετέχει στον υπολογισμό των 
τιμολογίωντων υπηρεσιών καθολικής υπηρεσίας και στον 
υπολογισμό του ελλείμματος καθολικής υπηρεσίας είναι 
το για ρυθμιστικούς σκοπούς αποτελεσματικό κόστος 
του ΦΠΚΥ. 

3. Προκειμένου να αξιολογηθεί εάντοπροϋπολογιστικό 
κόστος των καθολικών υπηρεσιών που προκύπτει από το 
εγκεκριμένο από την ΕΕΤΤ κοστολογικό σύστημα του 
ΦΠΚΥ (λογιστικό κόστος) είναι για ρυθμιστικούς σκοπούς 
αποτελεσματικό, πρέπει η ποσοστιαία μεταβολή του πα- 


ραγόμενου όγκου καθολικών υπηρεσιών μείον την ποσο¬ 
στιαία μεταβολή των αντίστοιχων λειτουργικών εξόδων, 
σε πραγματικές τιμές, που απαιτούνται για την παροχή 
τους μεταξύ της υπό εξέταση περιόδου και της προηγού¬ 
μενης να είναι θετικός αριθμός. Στην περίπτωση που δεν 
είναι θετικός αριθμός, η ΕΕΤΤ κρίνει εάν για την υπό εξέ¬ 
ταση περίοδο, θεωρείται απαραίτητη μια προσαρμογή, 
για ρυθμιστικούς σκοπούς, επίτου προϋπολογιστικού λο¬ 
γιστικού κόστους του ΦΠΚΥ προκειμένου αφενός τα προ- 
τεινόμενα τιμολόγια των καθολικών υπηρεσιών να βασι¬ 
στούν σε αυτό το νέο προσαρμοσμένο για ρυθμιστικούς 
σκοπούς αποτελεσματικό κόστος και αφετέρου το έλ¬ 
λειμμα της καθολικής υπηρεσίας της υπό εξέταση περιό¬ 
δου να υπολογιστεί με βάση το νέο προσαρμοσμένο για 
ρυθμιστικούς σκοπούς αποτελεσματικό κόστος. 

4. Η απόφαση της ΕΕΤΤ αναφορικά με την προσαρμογή 
επίτου προϋπολογιστικού λογιστικού κόστους για ρυθμι¬ 
στικούς σκοπούς λαμβάνει υπόψη, μεταξύ άλλων, και την 
προβλεπόμενη βελτίωση της ποιότητας παροχής των 
υπηρεσιών του ΦΠΚΥ μεταξύ της υπό εξέταση περιόδου 
και της προηγούμενης, όπως ορίζεται στην με αριθμό 
79293/29.12.2000 Απόφαση του Υπουργού Μεταφορών 
και Επικοινωνιών, όπως ισχύει. 

Άρθρο 11 

Έγκριση κοστολογικού συστήματος 

1. Η ΕΕΤΤ εγκρίνειτο εσωτερικό λογιστικό σύστημα που 
αναπτύσσει ο ΦΠΚΥ. Το σύστημα αυτό εφαρμόζεται από 
την επόμενη της έγκρισης οικονομική χρήση. 

2. Ο ΦΠΚΥ υποχρεούται να υποβάλει στην ΕΕΤΤ εγχει¬ 
ρίδιο με αναλυτική περιγραφή του κοστολογικού του συ¬ 
στήματος. 

3. Οποιαδήποτε αλλαγή στο κοστολογικό σύστημα του 
ΦΠΚΥ πρέπει να εγκριθείαπότην ΕΕΤΤ πριν την υλοποίη¬ 
σή της. Οι εγκεκριμένες αλλαγές πρέπει να ενσωματώνο¬ 
νται κάθε φορά στην αναλυτική περιγραφή του εγκεκρι¬ 
μένου κοστολογικού συστήματος. 

Άρθρο 12 
Τελικές διατάξεις 

1. Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Δεκεμβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































